Title: Malaysia Melangkah ke Hadapan
Subtitle: Pengajian Malaysia Sejak 1945
Description: Malaysia Melangkah Ke Hadapan merupakan sebuah buku yang ditulis mengikut keperluan
objektif kursus Pengajian Malaysia yang diwajibkan bagi institusi pengajian tinggi swasta
(IPTS). Secara khususnya buku ini dihasilkan oleh penulis-penulis yang terlibat secara langsung
dalam bidang pengajaran dan pembelajaran kursus Pengajian Malaysia. Buku ini juga boleh
dijadikan panduan khusus kerana ia ditulis berdasarkan pengalaman mengajar penulis sekian
lama dan menjalankan penyelidikan  terhadap keberkesanan pengajaran kursus berkenaan dari
masa ke semasa.
Penulisan dalam buku ini ditumpukan kepada konsep dan latar belakang sejarah yang
dilalui bermula dengan zaman Kerajaan Melayu Tradisional, zaman kemerdekaan, pembentukan
Malaysia, sistem dan struktur pentadbiran negara, sistem demokrasi dan aspek perlembagaan di
Malaysia. Bagi menimbulkan rasa cinta dan tanggungjawab rakyat terhadap negara aspek
perlembagaan diterapkan untuk menjadikan rakyat Malaysia menghormati dan tidak melanggar
undang-undang yang tertinggi di Malaysia. Pada masa yang sama pengetahuan mengenai
undang-undang ini diharapkan dapat dimanfaatkan oleh pelajar-pelajar dalam kehidupan
seharian dalam menceburi pelbagai kerjaya kelak.
Di samping itu, perbincangan tentang dasar-dasar utama kerajaan, isu-isu semasa sosial
dan politik di Malaysia turut dibincangkan termasuklah konsep 1Malaysia. Selain itu perkara-
perkara yang melibatkan hubungan Malaysia dengan negara-negara luar serta cabaran-cabaran
semasa yang dihadapi oleh di peringkat serantau dan antarabangsa merupakan pengetahuan yang
amat berguna diterapakan kepada para pelajar.